Ανέτ Μπένινγκ

Η Ανέτ Μπένινγκ (), (29 Μαΐου 1958) είναι Αμερικανίδα ηθοποιός βραβευμένη δυο φορές με Χρυσή Σφαίρα για τις ταινίες Η τελευταία λέξη της Τζούλια (Being Julia, 2004) και Τα παιδιά είναι εντάξει (The Kids Are Alright, 2010). Η Μπένινγκ είναι παντρεμένη από το 1992 με τον ηθοποιό και σκηνοθέτη Γουόρεν Μπίτι.

 Παιδικά Χρόνια 
Η Μπένινγκ έχει γεννηθεί στην Τοπέκα του Κάνσας το 1958 και είναι το νεαρότερο από τα τέσσερα παιδιά των Άρνετ Γκραντ και Σίρλεϊ Μπένινγκ, οι οποίοι κατάγονται από την Αϊόβαhttp://www.tvguide.com/celebrities/annette-bening/bio/140256. Ένα χρόνο μετά τη γέννησή της οι γονείς της μετακόμισαν στη Γουιντσίτα του Κάνσας όπου πέρασε τα πρώτα παιδικά της χρόνια. Έπειτα, το 1965, η οικογένεια μετακόμισε στο Σαν Ντιέγκο της Καλιφόρνια λόγω επαγγελματικών υποχρεώσεων του πατέρα της. Η Μπένινγκ έδειξε από μικρή ηλικία ενδιαφέρον για την υποκριτική και σε θεατρική παράσταση του γυμνασίου ανέλαβε τον πρωταγωνιστικό ρόλο στη Μελωδία της Ευτυχίας. Μελέτησε δράμα στο λύκειο Πάτρικ Χένρι και στη συνέχεια φοίτησε στο κολέγιο Μέσα του Σαν Ντιέγκο και ολοκλήρωσε τις δραματικές της σπουδές στο Πανεπιστήμιο του Σαν Φρανσίσκο. Μια από τις επιτυχημένες ερμηνείες της κατά την περίοδο των σπουδών της ήταν εκείνη της λαίδης Μάκβεθ στο Μάκβεθ του Γουίλιαμ Σαίξπηρ.

 Καριέρα 
Μετά τη λήξη των σπουδών της η Μπένιγκ μεταφέρθηκε στη Νέα Υόρκη όπου συμμετείχε στην παράσταση Coastal Disturbances της Τίνα Χάου για την οποία έλαε μια υποψηφιότητα για βραβείο Τόνυ Β' γυναικείου ρόλου. Παρά το γεγονός ότι οι πρώτες της εμφανίσεις στο Μπρόντγουεϊ ήταν επιτυχημένες άργησε να ξεκινήσει κινηματογραφική καριέρα. Η πρώτη της κινηματογραφική εμφάνιση ήταν στην ταινία του 1988 The Great Outdoors πλάι στους Νταν Ακρόιντ και Τζον Κάντι, ενώ ακολούθησε ο πρώτος της πρωταγωνιστικός ρόλος, ως Μαρκησία Ντε Μαρτέλ, στην ταινία του Μίλος Φόρμαν Βαλμόντ (Valmont) το 1989. Αλλά ήταν η επόμενη σημαντική της ταινία, η ταινία του Στίβεν Φρίαρς Οι κλέφτες (The Grifters) που της χάρισε αναγνώριση. Η ερμηνεία της Μπένινγκ έλαβε διθυραμβικές κριτικές και η ακαδημία του αμερικάνικου κινηματογράφου την αντάμοιψε με την πρώτη της υποψηφιότητα για όσκαρ. Επόμενη της εμφάνιση ήταν στην ταινιά Μπάγκσι (Bugsy, 1991) πλάι στο Γουόρεν Μπίτι με τον οποίο σύναψε σχέση κατά τη διάρκεια των γυρισμάτων και ένα χρόνο αργότερα παντρεύτηκαν. Η Μπένινγκ δήλωσε ότι τον πρώτο καιρό της σχέσης της με τον Μπίτι οι φωτογράφοι τους ακολουθούσαν παντού. Αλλά αυτό δεν έχει καμιά σχέση με αυτό που βιώνουν στις μέρες μας τα διάσημα πρόσωπα. Η Μπένινγκ ανέλαβε να υποδυθεί την Catwoman στην ταινία του 1992 Ο Μπάτμαν Επιστρέφει (Batman Returns), αλλά η εγκυμοσύνη της δεν της επέτρεψε να συμμετάσχει στην ταινία και τη θέση της πήρε η Μισέλ Φάιφερ. Το 1994 πρωταγωνίστησε πάλι στο πλάι του Γουόρεν Μπίτι στην επανεκτέλεση της ταινίας του 1939 Ο πόνος της αγάπης (Love Affair), που κυκλοφόρησε με τίτλο Ένας μεγάλος έρωτας. Ακολούθησαν οι ταινίες Η πολιορκία (The Siege), για την οποία έλαβε αμοιβή 3 εκατομμυρίων δολαρίων και American Beauty που της χάρισε τις καλύτερες κριτικές στην καριέρα της μέχρι εκείνη την περίοδο και μια ακόμη υποψηφιότητα για όσκαρ, η πρώτη της για όσκαρ Α' γυναικείου ρόλου. Έχασε όμως το βραβείο από την Χίλαρι Σουάνκ για την ταινία Boys Don't Cry. Επόμενη της ταινία ήταν το What Planet Are You From? σε σκηνοθεσία Μάικ Νίκολς. Ήταν η πρώτη επιλογή για το ρόλο της μητέρας της Λίντσεϊ Λόχαν στην ταινία Απίστευτη Παρασκευή (Freaky Friday) το 2003, αλλά τελικά απέρριψε το ρόλο και τη θέση της πήρε η Τζέιμι Λι Κέρτις. Το 2004 έλαβε την τρίτη της υποψηφιότητα για όσκαρ για την ταινία Η τελευταία λέξη της Τζούλια (Being Julia, 2004). Το 2006 αντικατέστησε την Τζούλιαν Μουρ στην ταινία Οικογένεια της συμφοράς! (Running With Scissors), σε ένα ρόλο που της χάρισε άλλη μια υποψηφιότητα για χρυσή σφαίρα.

Η συμμετοχή της στην ταινία του 2010 Τα παιδιά είναι εντάξει (The Kids Are Alright) απέσπασε διθυραμβικές κριτικές, τις καλύτερες που είχε λάβει από την εποχή του American Beauty. Κάποιοι κριτικοί δήλωσαν ότι αξίζει το όσκαρ μια και η υπέροχη ερμηνεία της κλέβει την ταινία. Η ερμηνεία αυτή της χάρισε τη δεύτερή της χρυσή σφαίρα και την τέταρτη υποψηφιότητα για όσκαρ.

 Προσωπική ζωή 
Υπήρξε παντρεμένη για 7 χρόνια με το χορογράφο Τζέι Στίβεν Γουάιτ από τον οποίο χώρισε το 1991. Το 1992 παντρεύτηκε τον ηθοποιό Γουόρεν Μπίτι με τον οποίο απέκτησε τέσσερα παιδιά.

 Φιλμογραφία 
+ Ταινίες Έτος Τίτλος Ελληνικός τίτλος Σημειώσεις 1988 The Great Outdoors  1989 Valmont Βαλμόντ 1990 Postcards from the Edge Φλερτάροντας τη ζωή 1990 The Grifters Οι κλέφτες Νίκη - Κύκλος κριτικών του Λονδίνου - Καλύτερη πρωτοεμφανιζόμενη Νίκη - Βραβεία Εθνικού Κύκλου Κριτικών Κινηματογράφου - Καλύτερη ερμηνεία σε Β' γυναικείο ρόλο  Υποψήφια - Όσκαρ Β' γυναικείου ρόλουΥποψήφια - Βραβείο BAFTA Β' γυναικείου ρόλου 1991 Guilty by Suspicion  Ένοχος χωρίς αποδείξεις 1991 Regarding Henry Σχετικά με το Χένρι 1991 Bugsy ΜπάγκσιΥποψήφια - Βραβεία κύκλου κριτικών του Σικάγου - Καλύτερη γυναικεία ερμηνεία Υποψήφια - Χρυσή Σφαίρα - Καλύτερη γυναικεία ερμηνεία σε δράμα 1994 Love Affair Ένας μεγάλος έρωτας 1995 Richard III Ριχάρδος ο 3ος 1995 The American President Ο έρωτας του Προέδρου Υποψήφια - Χρυσή Σφαίρα - Καλύτερη γυναικεία ερμηνεία σε κωμωδία ή μιούζικαλ 1996 Mars Attacks! Οι Αρειανοί επιτίθενται  1998 The Siege Η πολιορκία  1999 In Dreams Εφιαλτικές νύχτες 1999 American Beauty American Beauty Νίκη - Βραβείο BAFTA καλύτερης γυναικείας ερμηνειας Νίκη - Κύκλος κριτικών του Λονδίνου - Καλύτερη ηθοποιόςΝίκη - Βραβείο κριτικών του Σαν Ντιέγκο - Καλύτερη ηθοποιόςΝίκη - Screen Actors Guild Awards - Καλύτερη γυναικεία ερμηνεία σε δράμα Υποψήφια - Όσκαρ Α' γυναικειου ρόλου Υποψήφια - Βραβεία κύκλου κριτικών του Σικάγου - Καλύτερη γυναικεία ερμηνείαΥποψήφια - Χρυσή Σφαίρα - Καλύτερη γυναικεία ερμηνεία σε δράμαΥποψήφια - Βραβεία κύκλου κριτικών του Λας Βέγκας - Καλύτερη γυναικεία ερμηνείαΥποψήφια - Βραβεία Satellite - Καλύτερη γυναικεία ερμηνεία 2000 What Planet Are You From?  2003 Open Range Ο άγραφος νόμος της Δύσης Υποψήφια - Βραβεία Satellite - Βραβείο Β' γυναικείου ρόλου 2004 Being Julia Η τελευταία λέξη της Τζούλια Νίκη - Χρυσή Σφαίρα - Καλύτερη γυναικεία ερμηνεία σε κωμωδία ή μιούζικαλΝίκη - Βραβείο National Board Of Review - Καλύτερη γυναικεία ερμηνείαΥποψήφια - Βραβεία Satellite - Καλύτερη γυναικεία ερμηνεία σε κωμωδίαΥποψήφια - Όσκαρ Α' γυναικείου ρόλουΥποψήφια - Κύκλος κριτικών του Λονδίνου - Καλύτερη ηθοποιόςΥποψήφια - Screen Actors Guild Awards - Καλύτερη γυναικεία ερμηνεία σε κωμωδία 2005 Mrs. Harris  Υποψήφια - Βραβείο Έμμυ καλύτερης ηθοποιού σε τηλεοπτική σειρά ή τηλεταινίαΥποψήφια - Χρυσή Σφαίρα καλύτερης ηθοποιού σε τηλεοπτική σειρά ή τηλεταινία 2006 Running with Scissors Οικογένεια της συμφοράς! Υποψήφια - Χρυσή Σφαίρα - Καλύτερη γυναικεία ερμηνεία σε κωμωδία ή μιούζικαλΥποψήφια - Βραβεία Satellite - Καλύτερη γυναικεία ερμηνεία 2007 14 Women  2008 The Women Γυναίκες  2010 The Kids Are All Right Τα παιδιά είναι εντάξειΝίκη - Βραβείο του Φεστιβάλ του Χόλιγουντ για καλύτερη γυναικεία ερμηνεία (από κοινού με την ταινία Μέχρι να σε βρω)Νίκη - Βραβείο κύκλου κριτικών Νέας Υόρκης - Καλύτερη ερμηνεία από γυναίκα σε πρωταγωνιστικό ρόλο Νίκη - Χρυσή Σφαίρα - Καλύτερη γυναικεία ερμηνεία σε κωμωδία ή μιούζικαλΥποψήφια - Βραβεία Εθνικού Κύκλου Κριτικών Κινηματογράφου - Καλύτερη γυναικεία ερμηνεία Υποψήφια - Βραβείο κύκλου κριτικών της Βοστώνης - Α' γυναικείος ρόλοςΥποψήφια - Screen Actors Guild Awards - Καλύτερη γυναικεία ερμηνεία σε κωμωδίαΥποψήφια - Βραβεία κύκλου κριτικών του Σικάγου - Καλύτερη γυναικεία ερμηνείαΥποψήφια - Βραβεία κύκλου κριτικών του Ντάλλας - Καλύτερη γυναικεία ερμηνείαΥποψήφια - Βραβεία κύκλου κριτικών του Χιούστον - Καλύτερη γυναικεία ερμηνείαΥποψήφια - Βραβεία ανεξάρτητου κινηματογράφου - Καλύτερη ηθοποιόςΥποψήφια - Βραβεία κύκλου κριτικών του Λας Βέγκας - Καλύτερη γυναικεία ερμηνείαΥποψήφια - Βραβεία κύκλου κριτικών του Λονδίνου - Καλύτερη γυναικεία ερμηνείαΥποψήφια - Βραβεία κύκλου κριτικών του Φοίνιξ - Καλύτερη γυναικεία ερμηνείαΥποψήφια - Βραβεία Satellite - Καλύτερη γυναικεία ερμηνεία σε κωμωδίαΥποψήφια - Βραβεία κύκλου κριτικών του Βανκούβερ - Καλύτερη γυναικεία ερμηνείαΥποψήφια - Βραβεία κύκλου κριτικών της Ουάσινγκτον - Καλύτερη γυναικεία ερμηνείαΥποψήφια - Όσκαρ Α' γυναικείου ρόλου 2010 Mother and Child Μέχρι να σε βρωΝίκη - Βραβείο του Φεστιβάλ του Χόλιγουντ για καλύτερη γυναικεία ερμηνεία (από κοινού με την ταινία Τα παιδιά είναι εντάξει)

 Παραπομπές 

 Εξωτερικοί σύνδεσμοι 


Η Ανέτ Μπένινγκ στο cine.gr

Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένες με BAFTA Α' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής